CELEX: 22019A1126(01)
Language: hu
Date: 2019-10-24 00:00:00
Title: Megállapodás az Európai Atomenergia-közösség és a Koreai-félszigeti Energetikai Fejlesztési Szervezet között

26.11.2019   
               
               
                  HU
               
               
                  Az Európai Unió Hivatalos Lapja
               
               
                  L 304/2
               
            
         MEGÁLLAPODÁS
         az Európai Atomenergia-közösség és a Koreai-félszigeti Energetikai Fejlesztési Szervezet között
         AZ EURÓPAI ATOMENERGIA-KÖZÖSSÉG,
         a továbbiakban: a Közösség, és
         A KOREAI-FÉLSZIGETI ENERGETIKAI FEJLESZTÉSI SZERVEZET,
         a továbbiakban: KEDO,
         mivel:
         
                     (1)
                  
                  
                     A KEDO a Koreai Köztársaság, Japán és az Amerikai Egyesült Államok kormánya között 1995. március 9-én létrejött és 1997. szeptember 19-én módosított, a Koreai-félszigeti Energetikai Fejlesztési Szervezet létrehozásáról szóló megállapodással jött létre.
                  
               
                     (2)
                  
                  
                     A Közösség és a KEDO közötti megállapodás időbeli hatálya 2015. május 31-én lejárt.
                  
               
                     (3)
                  
                  
                     Azt követően, hogy a KEDO könnyűvizes atomreaktorokra vonatkozó projektjének megszakítása mellett döntött, majd pedig 2007-ben úgy határozott, hogy a titkárság feladatait jelentősen csökkentett létszámmal és minimális irodai háttérrel látja el, a KEDO igazgatósága úgy döntött, hogy a KEDO 2015. május 31. után is fennmarad.
                  
               
                     (4)
                  
                  
                     Mind a Bizottság, mind a KEDO kifejezte abbéli kívánságát, hogy a könnyűvizes atomreaktorokra vonatkozó projekt megszakításával és a KEDO szabályos körülmények között történő felszámolásával összefüggő célok teljesítése érdekében továbbra is együttműködjön egymással,
                  
               A KÖVETKEZŐKBEN ÁLLAPODTAK MEG:
         
            1. cikk
            Az előző megállapodás rendelkezéseinek alkalmazása
            Hacsak az alábbi cikkek bármelyike másként nem rendelkezik, a Közösség és a KEDO közötti legutóbbi, 2015. május 31-i hatállyal megszűnt megállapodás rendelkezéseit e megállapodás keretében is alkalmazni kell.
         
         
            2. cikk
            Közösségi hozzájárulás
            E megállapodás alapján a Közösség nem nyújt pénzügyi hozzájárulást a KEDO részére.
         
         
            3. cikk
            Időtartam
            Ez a megállapodás 2015. június 1. és 2018. május 31. között hatályos, és megújítható 2018. május 31-én túl.
         
         
            4. cikk
            Hatálybalépés
            Ez a megállapodás a Közösség és a KEDO általi aláírásakor lép hatályba, és rendelkezéseit 2015. június 1-jétől 2018. május 31-ig visszamenőlegesen kell alkalmazni.
         
         
            Kelt Brüsszelben, a kétezer-tizenkilencedik év október havának huszonnegyedik napján, két eredeti példányban.
            
               
                  az Európai Atomenergia-közösség részéről
               
               Ditte JUUL-JØRGENSEN
            
            Kelt New Yorkban, a kétezer-tizenkilencedik év október havának harmincadik napján, két eredeti példányban.
            
               
                  a Koreai-félszigeti Energetikai Fejlesztési Szervezet részéről
               
               David WALLACE